LITKIN, Georgij Sztyepanovics
Uszty-Sziszolszk (ma Sziktivkar), 1835. 06. 07. – Szentpétervár, 1907. 04. 4.

Nyelvész, történész. A zürjén nemzetiségű fiatalember kiemelkedő tehetségének köszönheti felvételét a szentpétervári egyetem bölcsészeti karára. Itt elsősorban turkológiai tanulmányokat folytat, korai dolgozatait ma is számon tartják és idézik a kalmük filológia művelői. Voltaképp azonban mindig is saját népe és anyanyelve kutatásának kérdései foglalkoztatták, életét is szülőföldjén szerette volna leélni. A hatóságok nem engedélyezték hazatérését, az egyik pétervári gimnázium tanáraként dolgozott nyugdíjazásáig, a cári fővárosban érte a halál is. Terveit azonban nem adta fel, s hazájától távol, a gazdag anyagú helyi könyvtárak és levéltárak igénybevételével bőséges hiteles 'dokumentációt gyűjtött össze népe múltjáról, anyanyelve vonatkozásában pedig saját biztos tudásából- (s nyi1ván a rokonságéból) élt, dolgozott. Így vált egyik megalapítójává a zürjén nemzeti tudományoknak, a történeti és nyelvészeti vizsgálatoknak. Elvitathatatlanok az érdemei a komi-zürjén irodalmi nyelv megteremtésében is.

Fontosabb munkáiból:
•	Zirjanszkij kraj pri episzkopah permszkih i zirjanszkij jazik. Szentpétervár, 1889.
•	Russzko-zirjanszkij szlovar. Leningrad, 1931.

Irodalom:
•	Litkin, V. I.: Georgij Sztyepanovics Litkin. Szovjetszkoje Finnougrovegyenyije 11(1975): 290-293. p.